Mummy loves foodball: Τιναφτορέ; Το πρωτάθλημά μας
Τιναφτορέ; Το πρωτάθλημά μας
Είναι η πρώτη φορά που δεν ήθελα και απέφυγα με ό,τι μέσο μπορούσα, την κουβέντα που έχω κάθε Δευτέρα με τον γιο μου. "Μαμά, πόσο ήρθε χθες το παιχνίδι; Ποιος νίκησε; Ποιος έπαιξε καλύτερα (στο μυαλό του 5χρονου ακόμα υπάρχει η διαφορά ανάμεσα σε αυτόν που κερδίζει, με εκείνον που είναι καλύτερος στον αγωνιστικό χώρο).
Όλα τα παραπάνω, τα ξεπέρασα-ξεπέταξα με ένα "0-0 ήρθε, δε νίκησε κανένας". Όχι γιατί δεν ήθελα να του πω πως έχασε η ΑΕΚ, αλλά γιατί δεν ήθελα να ανοίξω μια κουβέντα που δεν υπήρχε περίπτωση να καταλάβει το νόημά της.
Κουβέντα που προσπάθησα να φτιάξω νοητά στο μυαλό μου, πριν έρθει από το σχολείο, ώστε να προετοιμάσω κι εγώ τις κατάλληλες απαντήσεις. To μόνο που κατάφερα είναι να δημιουργήσω στον εαυτό μου απορίες που δεν κατάφερα να λύσω.
Ιδού λοιπόν η κουβέντα που δεν έκανα (και δεν σκοπεύω να κάνω) με τον Ανδρέα:
-Μαμά πόσο ήρθε το ματς;
-Νίκησε ο ΠΑΟΚ;
-Νικούσε, αλλά ο διαιτητής διέκοψε το ματς.
-Γιατί μπήκε μέσα ο πρόεδρος του ΠΑΟΚ.
-Επιτρέπεται να μπει στον αγωνιστικό χώρο;
-Τότε γιατί μπήκε;
-Γιατί θύμωσε που ο διαιτητής πήγε να ακυρώσει το γκολ του ΠΑΟΚ.
-Το ακύρωσε;
-Τελικά, όχι.
-Και γιατί θύμωσε;
-Γιατί στην αρχή νόμιζε ότι το είχε ακυρώσει.
-Και γιατί μπήκε μέσα;
-Για να πει στους παίκτες του να φύγουν.
-Μπορεί να το κάνει αυτό;
-Μπορεί, αλλά αν το έκανε, ο ΠΑΟΚ θα έτρωγε τιμωρία.
-Και δεν το ήξερε αυτό;
-Το ήξερε, αλλά ήταν πολύ θυμωμένος εκείνη την ώρα και το ξέχασε.
-Και οι παίκτες έφυγαν τελικά;
-Όχι, γιατί ο αρχηγός της ομάδας του είπε πως δεν συμφωνεί μαζί του.
-Και τελικά ξανάρχισε το παιχνίδι;
-Γιατί οι παίκτες της ΑΕΚ πήγαν στα απποδυτήρια και δεν ήθελαν να βγουν.
-Γιατί θύμωσαν με τον πρόεδρο του ΠΑΟΚ που μπήκε μέσα (όχι, δεν θα έλεγα ποτέ στο παιδί μου ότι μπήκε με το πιστόλι στη ζώνη).
Αντ' αυτής της συζήτησης, έγινε μία άλλη καθώς ο Ανδρέας (ευτυχώς) προσπέρασε τις αδιάφορες απαντήσεις μου, αλλά είχε ένα άλλο καίριο ερώτημα να μου θέσει:
-Μαμά, εγώ έμαθα πως τα παιδάκια που είναι 5 χρονών επιτρέπεται να μπουν στο γήπεδο (ναι, του έχω πει πως απαγορεύεται στην ηλικία του να πηγαίνει στο γήπεδο. Που -μεταξύ μας τώρα- θα έπρεπε να απαγορεύεται! Τουλάχιστον στο δικό μας πρωτάθλημα)
-Ο Γιώργος. Μου είπε ότι έχει πάει με τον μπαμπά του στο γήπεδο.
-Ναι. Υπάρχουν κάποια παιχνίδια που επιτρέπεται. Θα βρω ένα και θα πάμε (όταν ξαναρχίσει το πρωτάθλημα).
ΕΤΙΚΕΤΕΣ: Δε μπα να φτιάξεις κανα μουσακά που μου θες και μπάλα;, Κάτι δικά μου..., Οικογενειακό διπλό